Diari Oficial de la Generalitat Valenciana


Sumari del DOGV 7592, del 13-08-2015 (2015/7072)

RESOLUCIÓ de 28 de juliol del 2015, de la Direcció General d'Assistència Sanitària, per la qual renova l'autorització sanitària per a l'extracció de progenitors hematopoètics de sang de cordó umbilical a l'Hospital Perpetu Socorro, SA.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7592

Data del DOGV
:   13-08-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7072


Data del document
:   28-07-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 28 de juliol del 2015, de la Direcció General d'Assistència Sanitària, per la qual renova l'autorització sanitària per a l'extracció de progenitors hematopoètics de sang de cordó umbilical a l'Hospital Perpetu Socorro, SA. [2015/7072]  
L'Hospital Perpetuo Socorro, SA, va obtindre autorització per a efectuar extracció de progenitors hematopoètics de sang de cordó umbilical per mitjà de la resolució de la Conselleria de Sanitat de 9 d'agost de 2011.  
José Luis Pérez-Mateo Regadera, director de l'hospital, va presentar una sol·licitud de renovació d'autorització per a l'extracció de progenitors hematopoètics de sang de cordó umbilical de l'Hospital Perpetuo Socorro, SA, amb data 17 de juny de 2015.  
El director del Programa de Trasplantaments de la Comunitat Valenciana emet un informe favorable a la renovació sol·licitada.  
  
Fonaments jurídics  
1. La Direcció General d'Assistència Sanitària, assumeix les funcions en matèria d'acreditació, autorització i registre de centres, serveis i establiments sanitaris, en virtut del que disposa l'article 27 del Decret 103/2015, de 7 de juliol, del Consell, pel qual establiex l'estructura orgànica bàsica de la Presidència i de les conselleries de la Generalitat,  
  
2. Es compleix el que disposa el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, així com el que disposa l'Ordre de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i serveis sanitaris en l'àmbit territorial de la Comunitat Valenciana.  
3. Es compleix el que estableix el Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i amb el que estableix l'Ordre de 26 de febrer de 2008, de la Conselleria de Sanitat sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
Vistos els antecedents de fet i preceptes legals citats, i els altres que s'apliquen, resolc:  
  
Renovar l'autorització per a l'extracció de progenitors hematopoètics de sang de cordó umbilical a l'Hospital Perpetuo Socorro, SA. Aquesta autorització és vàlida per un període de quatre anys a partir de la data d'aquesta resolució.  
L'autorització es pot revocar en qualsevol moment si s'alteren o s'incompleixen els requisits i les consideracions que l'han feta possible.  
  
Als efectes de l'activitat que s'autoritza, el centre queda sotmés a la inspecció i al control de la Conselleria de Sanitat Universal i Salut Pública.  
Aquesta resolució es notifica als interessats, amb l'advertiment que no esgota la via administrativa i en contra seua poden interposar un recurs d'alçada davant la Secretaria Autonòmica de Salut Pública i del Sistema Sanitari Públic en el termini d'un mes comptador a partir de l'endemà de la data de notificació.  
  
València, 28 de juliol de 2015.- El director general d'Assistència Sanitària: Rafael Sotoca Covaleda.